არტაშეს ლალაიანცი

არტაშეს ა. ლალაიანცი (; მოღვაწეობდა XIX საუკუნის მეორე ნახევარში) — სომეხი ფოტოგრაფი, მოღვაწეობდა ამიერკავკასიაში. ჰქონდა ფოტოგრაფიული სახელოსნოები ტფილისში, ალექსანდროპოლსა და ყარსში.

ბიოგრაფია
არტაშეს ლალაიანცის ბიოგრაფიული დეტალები ძალზედ მწირია. გადარჩენილი ფოტოები ვარაუდობენ, რომ მან დააარსა თავისი პირველი სტუდია ალექსანდრაპოლში 1890-იანი წლების დასაწყისში და მალევე ყარსსა და ტფილისში. სამეწარმეო პრაქტიკოსი, ის იყო იმ დროის ერთ-ერთი ყველაზე ნაყოფიერი და პოპულარული ფოტოგრაფი რეგიონში. ლალაიანცის სტუდიები ემსახურებოდნენ ყარსის და ალექსანდროპოლის საშუალო და მაღალ კლასებს. მათი პორტრეტები დღეს დიდ ისტორიულ და ეთნოგრაფიულ ინტერესს იწვევს. ფოტოგრაფს მიღებული აქვს მონაწილეობა არაერთ გამოფენაში და 1894 წელს თბილისსა და მოსკოვში გამართულ ფოტოგამოფენაზე რუსული „ფოტოგრაფიული წრის“ პრიზით დაჯილდოვდა.

მისი ყველაზე მნიშვნელოვანი ნამუშევარია, ალბათ, „სცენების ალბომი ყარსიდან და ყარსის პროვინციიდან“, რომელიც გამოიცა 1900 წელს, პეტერბურგში. ეს პუბლიკაცია ფრანგულ, სომხურ და რუსულ ენებზე დაიბეჭდა ორტონიანი ოფსეტური ტექნიკით და გაიყიდა ტფილისში, ისევე როგორც რუსეთის იმპერიის რამდენიმე სხვა ქალაქში. იგი მოიცავს უამრავ ექსკლუზიურ ფოტოს, რომელიც ასახავს ყარსის მრავალკულტურული მოსახლეობის ცხოვრების წესს და მისი ყველაზე მნიშვნელოვანი სომხური არქიტექტურული ძეგლების არჩევანს.

როგორც ლალაიანცის მოღვაწეობის ბოლო პერიოდის ფოტოებიდან ჩანს, მან კარიერა ტფილისში დაასრულა, ბოლშევიკურ რევოლუციამდე. ალექსანდრაპოლელი ფოტოგრაფი სენეკერიმ ლალაიანცი, სავარაუდოდ, არტაშესის ახლო ნათესავი იყო.

რესურსები ინტერნეტში
Artashes Lalayants 1890 - 1900s // Database of Armenian photo-media practitioners

კატეგორია:სომეხი ფოტოგრაფები